paragraph_text: Sadrži većinu živčanog sustava, a sastoji se od mozga i kralježnične moždine, kao i mrežnice. Zajedno s perifernim živčanim sustavom, on ima temeljnu ulogu u kontroli ponašanja. SŽS je sadržan u dorzalnoj šupljini, uz mozak u lubanjskoj šupljini i kralježničnu moždinu u kralježničnoj šupljini. Kod kralježnjaka, mozak je zaštićen lubanjom, a kralježnična moždina kralješcima, a oba se nalaze u moždanim ovojnicama.